Document ID: 32007D0604

ODLOČBA KOMISIJE
z dne 7. septembra 2007
o spremembi Odločbe 2006/415/ES o nekaterih zaščitnih ukrepih v zvezi z visoko patogeno aviarno influenco podtipa H5N1 pri perutnini v Nemčiji
(notificirano pod dokumentarno številko C(2007) 4141)
(Besedilo velja za EGP)
(2007/604/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 89/662/EGS z dne 11. decembra 1989 o veterinarskih pregledih v trgovini znotraj Skupnosti glede na vzpostavitev notranjega trga (1) in zlasti člena 9(4) Direktive,
ob upoštevanju Direktive Sveta 90/425/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga izvajajo v trgovini znotraj Skupnosti z nekaterimi živimi živalmi in proizvodi (2) ter zlasti člena 10(4) Direktive,
ob upoštevanju Direktive Sveta 2005/94/ES z dne 20. decembra 2005 o ukrepih Skupnosti za obvladovanje aviarne influence in razveljavitvi Direktive 92/40/EGS (3) in zlasti člena 63(3) Direktive,
ob upoštevanju naslednjega:
(1)
Odločba Komisije 2006/415/ES z dne 14. junija 2006 o nekaterih zaščitnih ukrepih v zvezi z visoko patogeno aviarno influenco podtipa H5N1 pri perutnini v Skupnosti in razveljavitvi Odločbe 2006/135/ES (4) določa nekatere zaščitne ukrepe, ki jih je treba uporabljati za preprečitev širjenja navedene bolezni. Ti ukrepi vključujejo vzpostavitev območij A in B, na katerih je treba izvajati zaščitne ukrepe po sumu izbruha ali potrjenem izbruhu bolezni. V Prilogi k Odločbi 2006/415/ES sta navedeni območji A in B.
(2)
Po izbruhu visoko patogene aviarne influence podtipa H5N1 na Bavarskem v Nemčiji je bila z Odločbo 2007/591/ES Odločba 2006/415/ES spremenjena, da so se v njeni Prilogi spremenili vnosi za navedeno državo članico.
(3)
Zaščitni ukrepi, ki jih je Nemčija uvedla v skladu z Odločbo 2006/415/ES, vključno z vzpostavitvijo območij A in B, kot določa člen 4 navedene odločbe, so bili pregledani v okviru Stalnega odbora za prehranjevalno verigo in zdravje živali.
(4)
Poleg tega je zaradi jasnosti zakonodaje Skupnosti treba črtati vnose v Prilogi k Odločbi 2006/415/ES, ki se nanašajo na območji A in B na Češkem in v Nemčiji, kjer se zaščitni ukrepi več ne izvajajo.
(5)
Odločbo 2006/415/ES je zato treba ustrezno spremeniti.
(6)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Priloga k Odločbi 2006/415/ES se nadomesti z besedilom iz Priloge k tej odločbi.
Člen 2
Ta odločba je naslovljena na države članice.
V Bruslju, 7. septembra 2007

Labels: 3
0
18
6